Kozmetik - Kvalifikačný štandard pre ISDV

Odborné vedomosti 
	Odborné zručnosti
	
KOZMETIK vie/pozná:
-	anatómiu a fyziológiu kože,
-	základné pravidlá kozmetickej starostlivosti,
-	príčiny a prejavy kožných chorôb,
-	vymenovať komplex opatrení, ktoré vedú k odstraňovaniu a usmrcovaniu mikroorganizmov v prostredí, na predmetoch, bez ohľadu na stupeň ich počtu,
-	vysvetliť čo je dekontaminácia, sterilizácia, zdravotné riziká spojené s poskytovaním starostlivosti o ľudské telo,
-	pozná biochemické procesy v jednotlivých vrstvách pokožky,
-	tvorbu pigmentov, ich vplyv na farbu pokožky, vlasov a nechtov,
-	proces rohovatenia v pokožke a problémy v procese rohovatenia (hyperkeratóza, parakeretóza, diskeratóza, akantóza),
-	posúdiť aktuálny stav a kvalitu pokožky,
-	popísať príčiny, prejavy a možné povolené kozmetické úkony pri kožných zmenách, vyvolaných kožnými chorobami: vonkajšími škodlivinami, živočíšnymi parazitmi, kožnými hubami, baktériami, vírusmi, z precitlivenosti, z nejasných príčin, z porúch rastu chĺpkov, z chorôb prenášaných prevažne pohlavným stykom, malígne a benígne ochorenia,
-	pozná technologický popis indikácie a kontraindikácie v pracovných úkonoch v kozmetických službách,
-	druhy kozmetických prípravkov a kozmetické prípravky na čistenie pleti
-	líčidlá, prípravky na odstránenie lesku a malých chýb,
-	prípravky na líčenie, opaľovanie,
-	pozná účinky elektrokozmetických prístrojov na kvalitu pokožky.
	KOZMETIK je zručný v oblasti:
-	práce podľa zásad bezpečnosti a ochrany zdravia pri práci, v súlade s hygienickými predpismi v oblasti kozmetických služieb,
-	ovládania prevádzkového poriadku, dezinfekcie, dezinsekcie, sterilizácie a jej druhov, vybavenia kozmetického salóna,
-	posúdenia aktuálneho stavu kvality pokožky a určenia typu pleti na základe diagnostiky,
-	voľby pracovných postupov v súlade so stavom pokožky a typom pleti,
-	použitia vhodných ošetrovacích prípravkov,
-	práce s kozmetickými prístrojmi (naparovač, ozonizér, biostimulačný laser, biotropná lampa, depilačný prístroj)
-	voľby vhodnej masky, pleťových krémov na ošetrenie pleti v rámci ošetrovacích krokov,
-	masáže tváre, krku, dekoltu,
-	technológie hĺbkového čistenia pokožky,
-	úpravy a zafarbenia obočia, mihalníc na základe dodržania bezpečnostno - hygienických zásad,
-	depilácií hornej, dolnej končatiny, podpazušia, bikiny čiary, chĺpkov nad hornou perou,
-	líčenia na základe všetkých technologických postupov na témy: denné líčenie, večerné líčenie, svadobné líčenie, módne,
-	vizážistických trikov, korekcie tváre, očí, úst a nosa,
-	techniky nanášania make-up-u, korektora, očných líčidiel, líčidiel na ústa, púdre,
-	starostlivosti a ošetrení rúk,
-	estetickej úpravy pleti ako súčasť celkovej starostlivosti o harmonickú osobnosť.